# PATVIRTINTA

Valstybės įmonės „Indėlių ir investicijų draudimas“ direktoriaus 2018 m. gegužės 25 d. įsakymu Nr. V-54

**VALSTYBĖS ĮMONĖ**

## „INDĖLIŲ IR INVESTICIJŲ DRAUDIMAS”

## DRAUDĖJŲ PATIKRINIMO SKYRIAUS

## VYRIAUSIOJO SPECIALISTO PAREIGINIAI NUOSTATAI

## BENDROSIOS NUOSTATOS

1. Valstybės įmonės „Indėlių ir investicijų draudimas” Draudėjų patikrinimo skyriaus (toliau – skyriaus) vyriausias specialistas (toliau – vyr. specialistas) tiesiogiai pavaldus skyriaus vadovui.

2. Vyr. specialistą į darbą priima, pasirašo darbo sutartį, perkelia į kitas pareigas, iš darbo atleidžia įmonės direktorius Lietuvos Respublikos teisės aktų nustatyta tvarka.

3. Atlyginimą vyr. specialistui nustato direktorius.

4. Reikalavimai vyr. specialisto kvalifikacijai:

4.1. Turėti aukštąjį universitetinį (magistro kvalifikacinis laipsnis) arba jam prilygintą socialinių mokslų studijų krypties išsilavinimą;

4.2. Lietuvos Respublikos ir Europos Sąjungos teisės aktų, reglamentuojančių įmonės veiklą ir susijusių su indėlių ir įsipareigojimų investuotojams draudimo sistema, išmanymas;

4.3. Dokumentų rengimo taisyklių žinojimas ir pritaikymas;

4.4. Turėti ne mažesnę nei 3 metų darbo patirtis finansų, apskaitos arba draudimo srityje;

4.5. Atitinkamų žinių iš ekonomikos, finansų, rinkodaros, bankininkystės, draudimo, teisės, verslo sričių turėjimas;

4.6. Mokėti anglų kalbą;

4.7. Turėti puikius darbo kompiuteriu įgūdžius (įskaitant, bet neapsiribojant visas Microsoft Office programas);

4.8. Puikūs analitiniai įgūdžiai;

4.9. Gebėti rengti įmonės vidaus norminius dokumentus;

4.10. Mokėti kaupti, sisteminti, apibendrinti informaciją ir panaudoti turimas profesines žinias, rengiant bei redaguojant analitinius dokumentus, pažymas;

4.11. Informacijos valdymo, kaupimo, sisteminimo, apibendrinimo bei išvadų pateikimo sugebėjimai;

4.12 Gebėjimas bendrauti, realiai vertinti įvairias situacijas.

5. Vyr. specialisto darbą reglamentuoja ir jis vadovaujasi šiais pagrindiniais dokumentais: Lietuvos Respublikos indėlių ir įsipareigojimų investuotojams draudimo įstatymu, Visuomenės informavimo įstatymu, Korupcijos prevencijos įstatymu, 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos valstybės ir savivaldybių įmonių įstatymu, Lietuvos Respublikos Vyriausybės nutarimais, kitais galiojančiais su jo darbu susijusiaisteisės norminiais aktais,įmonės įstatais, kitų įmonės tarybos nutarimais, įmonės darbo tvarkos taisyklėmis, šiuo pareigybės aprašymu, direktoriaus įsakymais bei kitais įmonės norminiais aktais.

**II. UŽDAVINIAI IR PAREIGOS**

6. Pagrindiniai vyr. specialisto uždaviniai – vadovaujantis nepriklausomumo nuo indėlių ir įsipareigojimų investuotojams draudimo sistemos dalyvių (toliau – draudėjai) principu, efektyviai atlikti numatytas užduotis, pareigas ir funkcijas atsižvelgiant į numatytą įmonės veiklos strategiją bei įmonės veiklai keliamus reikalavimus.

7. Vyr. specialisto pareigos:

7.1. pagal skyriaus veiklos kompetenciją atstovauti įmonę draudėjų institucijose, įstaigose ir kitose organizacijose;

7.2. palaikyti profesinius ryšius draudėjų patikrinimo klausimais su vietinėmis ir užsienio institucijomis, įstaigomis bei organizacijomis;

7.3. analizuoti ir sisteminti viešoje erdvėje esamą, susijusią su draudėjais ir indėlių ir įsipareigojimų investuotojams draudimu, rengti ataskaitas ir teikti skyriaus vadovui;

7.4. atlikti draudėjų patikrinimus tiesiogiai nuvykus į draudėjo buveinę ir/ar nuotoliniu būdu;

7.5. ruošti, derinti, teikti tvirtinimui įmonės draudėjų patikrinimo planus;

7.6. ruošti įmonės veiklos ataskaitas;

7.7. ruošti draudėjams patikrinimų ataskaitas su išvadomis ir rekomendacijomis ir teikti jas skyriaus vadovui;

7.8. teikti kitiems įmonės padaliniams informaciją ir kitus duomenis, reikalingus ataskaitoms paruošti;

7.9. teikti pasiūlymus skyriaus vadovui dėl skyriaus nuostatų bei skyriaus darbuotojų pareiginių nuostatų ruošimo ir pildymo bei juos ruošti;

7.10. teikti pasiūlymus skyriaus vadovui dėl taisyklių, tvarkų, metodikų, reikalingų skyriaus veiklos efektyvumui užtikrinti, rengimo ir ruošti dokumentus;

7.11. atlikti skyriaus veiklą reglamentuojančių dokumentų peržiūrą bei atnaujinimą;

7.12. teikti pasiūlymus skyriaus vadovui dėl darbuotojų apmokymo ir kvalifikacijos kėlimo;

7.13. siekti bendradarbiavimo su priežiūros institucijomis, teikti jiems informaciją apie draudėjus ir/ar jų veiklos pažeidimus;

7.14. atlikti indėlių draudimo sistemos testavimą nepalankiausiomis sąlygomis;

7.15. Organizuoti ir teikti metodinę pagalbą draudėjams ir kitiems suinteresuotiems asmenims ar jų grupėms indėlių ir įsipareigojimų investuotojams draudimo klausimais bei organizuoti ir įgyvendinti kitas prevencinio pobūdžio priemones, padedančias draudėjams laikytis Lietuvos Respublikos indėlių ir įsipareigojimų investuotojams draudimo įstatymo ir jo įgyvendinimą reguliuojančių teisės aktų reikalavimų;

7.16. skyriaus vadovui nesant, atlieka asmens, įgalioto atlikti korupcijos prevenciją ir kontrolę įmonėje, funkcijas;

7.17. vykdyti kitus skyriaus vadovo ir direktoriaus pavedimus ir užduotis, susijusius su įmonės veikla.

**III. ATSAKOMYBĖ**

1. Vyr. specialisto atsakomybė:
   1. tinkamai, kokybiškai ir laiku atlikti šiais nuostatais pavestas pareigas;
   2. tausoti įmonės nuosavybę;
   3. materialiai atsakyti už dokumentų, materialinių vertybių išsaugojimą;
   4. neatskleisti įmonės komercinių ir tarnybinių paslapčių;
   5. saugoti jo žinioje esančius dokumentus;
   6. vykdyti pagal pareigas priklausančius darbus bei atlikti papildomai skyriaus vadovo ir direktoriaus pavestas užduotis.
2. Vyr. specialistas privalo laikytis šių nuostatų, darbo tvarkos taisyklių, darbuotojų saugos ir sveikatos reikalavimų, įmonės veiklą reglamentuojančių teisės aktų bei įmonės vidaus norminių dokumentų, taip pat kitų norminių teisės aktų.
3. Vyr. specialistas Lietuvos Respublikos įstatymų nustatyta tvarka privalo atlyginti įmonei nuostolius, padarytus dėl jo kaltės.

**IV. TEISĖS**

11. Kad būtų užtikrintas šiuose pareiginiuose nuostatuose numatytų uždavinių įgyvendinimas bei pareigų atlikimas ir vykdymas, vyr. specialistas turi teisę:

11.1. turėti tinkamai įrengtą darbo vietą;

11.2. gauti iš įmonės ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;

11.3. susipažinti su įmonės administracijos sprendimais, susijusiais su jo veikla;

11.4. siūlyti skyriaus vadovui būdus, kaip tobulinti jo ir/ar kitų skyriaus darbuotojų darbą;

11.5. naudotis įmonės kompiuteriniais tinklais, sukurtomis duomenų bazėmis, kitais informacijos šaltiniais;

11.6. kelti kvalifikaciją, tame tarpe ir savarankiškai.

12. Vyr. specialistas naudojasi ir kitomis teisėmis, kurios yra numatytos Lietuvos Respublikos teisės aktuose bei įmonės norminiuose aktuose.

13. Vyr. specialistas turi teisę naudotis Lietuvos Respublikos įstatymais bei Lietuvos Respublikos Vyriausybės nutarimais nustatytomis visų rūšių valstybinio socialinio draudimo bei kitomis socialinėmis garantijomis ir teisėmis.

**V. BAIGIAMOSIOS NUOSTATOS**

1. Nesant Draudėjų patikrinimo skyriaus vadovo ir/ar vyresn.specialisto ir/ar specialisto (atostogos, liga, dalyvavimas kvalifikacijos kėlimo kursuose, mokymuose, konferencijose ar pan.) jų funkcijas atlieka skyriaus vyr.specialistas arba kitas darbuotojas, jeigu tai patvirtinta atskiru įmonės direktoriaus įsakymu.
2. Šiuos nuostatus, jų papildymus ir pakeitimus tvirtina direktorius.

**SUSIPAŽINAU, ĮSIPAREIGOJU VYKDYTI:**

VĮ „Indėlių ir investicijų draudimas“

Draudėjų patikrinimo skyriaus Vyriausias specialistas

|  |  |  |  |  |
| --- | --- | --- | --- | --- |
|  |  |  |  |  |
| (Vardas Pavardė) |  | (parašas) |  | (data) |